VEGA præsenterer   
**Noah Gundersen spiller sine dybtfølte indie-folksange i Lille VEGA**

*Den 20. marts bliver Lille VEGA fyldt med smukke kompositioner fra den fremadstormende, amerikanske sangskriver Noah Gundersen.*

Seattles guldfugl inden for indiefolk-genren udgav sit tredje album *White Noise* i juli. Med det fortsætter Noah Gundersen sin rejse væk fra den akustiske, nedbarberede stil for at dykke ned i de soniske lydflader og de komplekse arrangementer af synthesizere, vokaler og guitarer. Det sidste års tid har Noah Gundersen spillet med en ny gruppe af musikere, Young In The City, som har en mere klassisk rocklyd, og det er med dem, at han er taget på sin musikalske rejse ned i nye storslåede, melankolske kompositioner.

Det hele startede tilbage i 2008, hvor den unge sangskriver udgav sin første ep *Brand New World*. Tidligt i sin karriere blev han et kendt navn i Seattles musikalske undergrund, hvor han spillede på diverse cafeer og barer.

**Soundtrack til Sons of Anarchy**

I 2009 udkom opfølgeren *Saints & Liars*, som landede hos producer Daniel Mendez ( Duran Duran, Don Henly). Produceren tog den talentfulde musiker under sin vinge, og sammen udgav de ep´en *Family* i 2011. Det blev startskuddet på karrieren og titelnummeret derfra blev bl.a. brugt i den populære amerikanske tv-serie *Sons Of Anarchy.* Senere skrev Gundersen nummeret ”Day Is Gone” til serien, som blev nomineret til en Emmy i kategorien ”Original Music and Lyrics”. Efterfølgende har han turneret med verdensnavne som Emmylou Harris, Beck, City & Colour og Josh Ritter.

I 2014 udgav Noah Gundersen sit debutalbum *Ledges* som han selv producerede i det legendariske studie Litho, der er ejet af Pearl Jam guitaristen Stone Gossard. Albummet er en melankolsk rejse og adresserer temaer om tro og død.

Kort tid efter udgivelsen af *Legdes* udgav den produktive sangskriver endnu et album, som fik titlen *Carry the Ghost.* Det var første gang at Noah Gundersen indspillede med et helt band og albummet er spækket med flotte, bombastiske arrangementer, hvis støj og smukke, dybsindige tekster.

**Fakta om koncerten**Noah Gundersen (US)  
Tirsdag den 20. marts, 2018 kl. 20.00  
Lille VEGA, Enghavevej 40, 1674 København V  
Billetpris 170 kr. + gebyr  
Billetsalget starter den 3. november kl 10.00 via vega.dk og Ticketmaster